ધોરણ ૧૨ ની પરીક્ષા પુર્ણ થતા જાનકી અને વિશ્વાસે તેમની સ્કુલના બીજા ચાલીસેક મિત્રો સાથે મળીને એક વીક ફરવા જવાનું વિચાર્યું. બધા મિત્રો ની ફરવા જવાની પસંદ અલગ અલગ . કોઇને જવું હતું પહાડી સ્થળ પર તો કોઇને દરીયા કિનારે તો કેટલાંકને ગમે ત્યાં પણ ગુજરાત બહાર તો કોઇને મુંબઇ, કેરલ, રાજસ્થાન. ઘણી બધી માથાકુટ અને ચર્ચા ના અંતે મિત્રો સાથે મળીને વિશ્વાસે ગોવા ફરવા જવાનું ફાયનલ કર્યુ. વેકેશન નો સમય હોવાથી વિશ્વાસે રેલ્વેના એજન્ટ ને મળીને તત્કાલ માં ટીકીટો મેળવી પણ લીધી. ટીકીટો મળતાં બધા મિત્રો ખુશ હતાં અને સોથી વધુ વિશ્વાસ અને જાનકી ખુશ હતાં.પોગ્રામ નું તમામ આયોજન વિશ્વાસ ના હાથમાં હતું અને બધા મિત્રોને વિશ્વાસ ફરવાનો શોખીન હોવાથી તેના આયોજન પર પુરો વિશ્વાસ હતો. વિશ્વાસે ખાસ જાનકીની ઈચ્છા અને આગ્રહ ને કારણે જ ગોવા જવાનું ફાયનલ કરેલું.